ฮั่งเส็งปิดลบ 14.96 จุด จับตาเลือกตั้งฝรั่งเศส
ฮั่งเส็งปิดลบ 14.96 จุด จับตาเลือกตั้งฝรั่งเศส
21 เม.ย. 2560

ดัชนีฮั่งเส็งตลาดหุ้นฮ่องกงปิดวันนี้ปรับตัวลดลง โดยดัชนีฮั่งเส็งลดลง 14.96 จุด หรือ 0.06% ปิดวันนี้ที่ 24,042.02 จุดเนื่องจากนักลงทุนระมัดระวังการซื้อขายก่อนที่การเลือกตั้งประธานาธิบดีฝรั่งเศสที่จะมีขึ้นในวันอาทิตย์นี้
นอกจากนี้ นักลงทุนยังจับตาดูข้อมูลเศรษฐกิจที่สหรัฐจะเปิดเผยในคืนนี้ตามเวลาไทย ได้แก่ ดัชนีผู้จัดการฝ่ายจัดซื้อ (PMI) ภาคบริการและภาคการผลิตเบื้องต้นเดือนเม.ย.โดยมาร์กิต และยอดขายบ้านมือสองเดือนมี.ค.
 